Pinapatunayan ng Bibliya ang PAPACY

Narito po ang aking mga tugon sa mga punto mo:1.) Susi ng Kaharian ng Langit - yung punto mo tungkol sa Susi ng Kaharian ng langit na sinasabi mo na ibinigay din iyon sa mga ibang apostol sa Mateo 18:18, mali po iyon. Makikita natin na tanging kay Pedro lang ibinigay ito kung susuriin ng mabuti ang talata. Sa Mateo 16:19, nakasulat na "Ibibigay ko sa IYO ang mga susi ng kaharian ng langit", ipinapakita na sa isang tao lamang ibinigay ang nasabing mga susi. Maging sa Greek text, malinaw din na ang mga talatang "soi tas kleidas" (I will give you the keys) makikita na ang salintang "soi" ay isang Dative 2nd Person Singular Pronoun sa Greek; ibig sabihin isang tao lang ang pinagbibigyan ng "object" (mga susi). Dahil dito, tanging kay Pedro lamang ibinigay ang susi ng kaharian ng langit, ang siyang mga ibinigay sa mga ibang apostol ay ang kakayahang magkalag at magtali (bind and loose). At iyon ay ang itinuturo ng Simbahang Katolika. Ayon sa Catechism of the Catholic Church par. 883: /The college or body of bishops has no authority unless united with the Roman Pontiff, Peter's successor, as its head." As such, this college has "supreme and full authority over the universal Church; but this power cannot be exercised without the agreement of the Roman Pontiff. [Catechism of the Catholic Church, par. 883]/Ibig sabihin, ang mga nasabing mga apostol ay may kakayahan lamang magkalag at magtali kung sila ay kaisa ng Bishop ng Roma, ang tagapagmana ng tungkulin ni Apostol San Pedro. Bakit ganito? Katulad nga ng binanggit ko kanina, tanging kay Pedro lamang ibinigay ang mga susi ng kaharian ng langit (Mateo 16:19) at ang naging resulta nito ay siya ang naging kahalili ni Cristo bilang Punong Ministro ng kaniyang "kaharian ng langit".2.) Si Pedro bilang ang Bato - una, kung papansining mabuti ang Bibliya, ang pangalang Pedro ay hindi ang kaniyang orihinal na pangalan: isang itong bagong titulo. Ang pangalang "Pedro" ay base sa salitang Griyego na Petro. Ngunit kung papansinin sa Juan 1:42, sinabi niya na ““Ikaw ay si Simon na anak ni Juan. Tatawagin kang Cefas”—(na kung isasalin ang kahulugan ay Pedro.)” Nakasaad din sa talatang ito na ang Cefas (Kephas), na isang salitang Aramaico, ay may katumbas na salita sa Griyego: Pedro (Petros). At kung titignan natin ang ibig sabihin ng salitang Cefas o Kepha sa Aramaico, makikita natin na ang ibig sabihin nito ay "Bato". Pero kung papansinin sa orihinal na Griyego ng Mateo 16:18 (ang wika kung saan isinulat ang Bagong Tipan), ang salitang "Pedro" ay "Petros", ngunit ang "bato" naman ay isinalin na "Petra"? Ang ilan sa mga Protestante at Non-Catholic, iniinterpret ito na sinasabi na si Pedro (Petro) ay "maliit na bato" lamang at ang bato (Petra) ay malaking bato. Ang salitang "Petros" ay isang panlalaking turing (masculine) sa salitang bato sa Griyego na maaaring kahulugan ay "maliit na bato" habang ang salitang "Petra" ay pambabae naman (feminine) na maaaring kahulugan din ay "malaking bato". Dalawa ang aking tugon dito. UNA, hindi Griyego ang pangkaraniwang salitang ginagamit sa pakikipagusap ni Jesus sa mga Judio: ito ay ang wikang Aramaico. Ang salitang Aramaico na “Kepha” (kung isinalin ng literal sa Griyego, ito ay Kephas) ay walang mga kasarian (na mayroon sa wikang Griyego). Maaaring nagkaroon ng pagkakaiba sa wikang Griyego (petros vs. petra) dahil hindi angkop na gamitin ang salitang “Petra” bilang pagtuturing sa isang pangalan ng lalaki sapagkat ito ay isang salitang “pambabae”. Kung ating isasalin ang pahayag na ito sa wikang Aramaiko, ang magiging katumbas nito sa wikang Filipino ay “ikaw ay KEPHAS, at sa ibabaw ng KEPHAS na ito ay itatayo ko ang aking iglesya”. Makikita natin na kung pakikinggan siguro natin si Jesus nang siya ay nagsasalita kay Pedro, malinaw na malinaw na siya ang “BATO” na tinutukoy kung saan itatayo ni Jesus ang kaniyang iglesya. IKALAWA, kahit na sa orihinal na Griyego, kung pagbabatayan ang mga dialect kung saan isinulat ang mga ebanghelyo, makikita natin na ito ay isinulat sa Koine Greek. Kung ikaw ay marunong ng Koine Greek, at kung binasa mo ang orihinal na Greek text, hindi mo mapapansin ang pinagkaiba ng ibig sabihin sa "Petro" at "Petra", dahil sa Koine Greek, bagamat maaaring magkaroon ng diperensya sa kasarian ang mga salita, hindi nagbabago ang mga ibig sabihin ng mga ito, hindi tulad sa ibang Griyego tulad ng Classical Greek.3.) Si Pedro bilang apostol para sa mga pagtutuli - oo, totoong sinabi ni Pablo na si Pedro ang apostol para sa mga pagtutuli (Judio), ngunit hindi nito ibig sabihin na dito lang ang kaniyang saklaw. Tandaan, si Pedro ang unang nakakita ng pangitain na maaari nang tanggapin ang mga Gentil sa iglesiya (Gawa 10:9-16), at siya ang tumanggap ng unang convert mula sa mga Gentil (Cornelio). Isa pa, sa Gawa 15, ang "Council of Jerusalem", si Pedro ang nagbigay ng desisyon kung kailangan bang magpatuli muna at sundin ang mga kasanayang Judio ang mga Gentil. Ganito ang ganito ang nakasulat:/7 Pagkatapos ng maraming talakayan, tumindig si Pedro at sinabi sa kanila, “Mga ginoo, mga kapatid, nalalaman ninyo na noong mga unang araw ay pumili ang Diyos sa inyo, na sa pamamagitan ng aking bibig ay mapakinggan ng mga Hentil ang salita ng ebanghelyo, at sila'y manampalataya. 8 At ang Diyos na nakakaalam ng puso ng tao ay nagpatotoo sa kanila sa pamamagitan ng pagbibigay sa kanila ng Espiritu Santo tulad nang nangyari sa atin; 9 at tayo'y hindi niya itinangi sa kanila, kundi nilinis ang kanilang mga puso sa pamamagitan ng pananampalataya. 10 Kaya ngayon, bakit ninyo sinusubok ang Diyos sa pamamagitan ng paglalagay ng pamatok sa batok ng mga alagad na kahit ang ating mga ninuno ni tayo ay hindi nakayang dalhin? 11 Ngunit naniniwala tayo na maliligtas tayo sa pamamagitan ng biyaya ng Panginoong Jesus, na tulad naman nila.” [Gawa 15:7-11]/Kung ang tanging katungkulan ni Pedro ay ang maging "Apostol ng mga Judio" lamang, bakit siya ang nagbigay ng desisyon tungkol sa buong iglesiya? Isa din ito sa tungkulin ng Santo Papa: ang kakayahang magpahayag ng walang pagkakamali sa mga bagay na tungkol sa simbahan. Makikita natin ang tugon ng mga tao noon na "umahimik ang buong kapulungan" (Gawa 15:12), dahil naiintindihan nila na ang salita ni Pedro ay isang tiyak na pahayag na "nagtatali" sa simbahan sa pagtanggap ng mga Gentil.4.) Si Pedro bilang sinuway ni Pablo - sa Galacia 2:11-14, totoo na pinagalitan ni Apostol Pablo si Pedro. Ngunit hindi ibig sabihin nito ay hindi na maaaring maging Pope si Pedro. Alam nga natin na si Pedro ang pinakamababa sa mga apostol sapagkat siya ang palaging natitisod (tatlong beses niyang itinanggi si Jesus). Ngunit kung titignan natin, ang mga taong katulad ni Pedro ang siyang binibigyan niya ng mga dakilang mga katungkulan. Ang sabi nga ni Jesus sa Lucas 22:26: "Subalit sa inyo'y hindi gayon. Sa halip, ang pinakadakila sa inyo ang maging pinakabata at ang pinuno ang siyang naglilingkod." Ginagamit ni Jesus ang mga makasalanang tao upang gawin ang kaniyang mga kalooban. Tanging ang mga gawaing ginagawa ng ayon sa ihinabilin ni Jesus, (sa halimbawang ito, ang pagkakalag at ang pagtatali gamit ang mga susi ng kaharian ng langit) ito lamang ang hindi maaaring magkamali o mabigo (infallible.)Maraming salamat.